
ΕΦΗΜΕΡΙΓ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
31 ΜΑΡΤΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

249 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων και όρων και περιορισμών δόμησης του οικι¬ 
σμού Σταυρός του Ν. Ημαθίας . 1 

Κατηγοριοποίηση, καθορισμός ορίων και αρτιότητας οικισμού 
«Κοκκινόχωμα» Επαρχίας Καβάλας Ν. Καβάλας . 2 

Αναγκαστική απαλλοτρίωση ακινήτου για αρχαιολογικούς σκο¬ 
πούς στην αρχαία Σικυώνα Ν. Κορινθίας . 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ. 46 (1) 

Καθορισμός ορίων και όρων και περιορισμών δόμησης του οικισμού 
Σταυρός του Ν. Ημαθίας. 

Ο ΝΟΜΑΡΧΗΣ ΗΜΑΘΙΑΣ 
’ Εχοντας υπόψη: 

1. Τις διατάξεις του από 24.4.1985 ΓΙ. Δ/τος (ΦΕΚ 181 Δ/3.5. 
1985) «Περί τρόπου καθορισμού ορίων οικισμών της χώρας μέχρι 
2.000 κατοίκους, κατηγορίες αυτών και καθορισμός όρων και περιο¬ 
ρισμών δόμησής τους». 

2. Τις προτάσεις των ιδιωτών μελετητών Μηχανικών, στους 
οποίους ανατέθηκε σχετική μελέτη στα πλαίσα του προγράμματος 
των ανοικτών πόλεων που αφορούν στον προσδιορισμό τυ>ν ορίων του 
υπόψη οικισμού. 

3. Το δελτίο αρχιτεκτονικής αναγνώρισης του οικισμού που συ¬ 
μπληρώθηκε από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΤΧΟΠ. 

4. Τα πληθυσμιακά στοιχεία της τελευταίας απογραφής του Κρά¬ 
τους της ΕΣΥΕ. 


5. Την από 23.10.85 γνωμοδότηση του Συμβουλίου ΧΟΠ του 
Νομού όπως αυτή διατυπώνεται στο δέκατο (10ο) πρακτικό του 
πράξη δεύτερη (2η). 

6. Την αρ. 28/1985 απόφαση του Κοινοτικού Συμβουλίου της 
Κοινότητας Σταυρός, αποφασίζουμε: 

I. Κατατάσσουμε τον οικισμό Σταυρός στην κατηγορία Μεγάλος - 
Στάσιμος - Αδιάφορος - Συνεκτικός. 

II. Καθορίζουμε τα όρια του ως άνω οικισμού του Νομού μας όπως 
αυτά φαίνονται στο σχεδιάγραμμα με κλίμακα 1 -.5000 που συνοδεύει 
την παρούσα και αποτελεί αναπόσπαστο μέρος της. 

III. Καθορίζουμε τους παρακάτω γενικούς και ειδικούς όρους και 
περιορισμούς δόμησης: 

Α. Γενικοί όροι δόμησης. 

1. Εντός των ορίων οικισμών ισχύουν οι γενικοί όροι δόμησης που 
προβλέπονται από το 24.4.1985 Π.Λ. «Τρόπος καθορισμού ορίων 
οικισμών της χώρας μέχρι 2000 κατοίκους, κατηγορίες αυτών και 
καθορισμός όρων και περιορισμών δόμησής τους» που δημοσιεύθηκε 
στο ΦΕΚ I 81 Α της 3.5.1985. 

2. Ορίζουμε την αρτιότητα όπως ισχύει σήμερα για τα οικόπεδα 
που βρίσκονται εντός του εγκεκριμένου σχεδίου, και για τα εντασσό¬ 
μενα μέσα στα όρια με το παραπάνω Π. Δ/γμα σε 500 μ2. 

Β. Ειδικοί όροι δόμησης: 

1. Επιβολή στέγης στις περιπτώσεις: 

α) Εξάντληση ύψους ή ορόφων. 

Η μέγιστη επιτρεπόμενη κλίση της στέγης 40% μέγιστο ύψος αυ¬ 
τής 2,50 μ. επιτρέπεται η χρήση οποιουδήποτε τύπου κεραμιδιών 
(Ελληνικά, Ρωμαϊκά, Γαλλικά). 

2. Επιτρέπεται η χρήση εξωτερικών χρωματισμών κατά την προτί¬ 
μηση του ιδιοκτήτη. 

3. Επιτρέπεται η κατασκευή κάθε είδους εξώστη (ανοικτός ακάλυ¬ 
πτος, ανοικτός καλυμένος, κλειστός, στοά, χαγιάτι ) με σχέση ως 
προς τις αντίστοιχες όψεις 1:2. 

4. Επιτρέπεται στον ιδιοκτήτη η χρησιμοποίηση του υλικού κατα¬ 
σκευής στηθαίων κατά δική του προτίμηση. 

3. Αεν τίθεται περιορισμός στην αναλογία των εξωτερικών ανοιγ¬ 
μάτων σε σχέση με τις αντίστοιχες όψεις. 

6. Επιτρέπεται στον ιδιοκτήτη η ελεύθερη επιλογή του τύπου και 
του υλικού κατασκευής της περίφραξης. 

IV. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το ΤΠ-ΠΕ Ν. Ημαθίας ώστε να εξασφαλίζεται η 
συνέχεια των υπαρχόντων κοινόχρηστων χώρων και η δημιουργία 
νέων κοινόχρηστων χώρων σύμφωνα με τα οριζόμενα στις διατάξεις 
της παρ. 1 του άρθρου 6 του από 24-4/3.5.1985 Π. Δ/τος «Τρόπος 
καθορισμού ορίων οικισμών της χώρας μέχρι 2000 κατοίκους, κατη¬ 
γορίες αυτών και καθορισμός όρων και περιορισμών δόμησής τους». 


β) Να εξασφαλίζεται οπωσδήποτε η συνέχεια των υφιστάμενων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Α/γμα της 24.4.85 
(ΦΕΚ 181Δ/3.5.85 ). 

Η παρούσα απόφαση με το σχεδιάγραμμα οριοθέτησης του οικι¬ 
σμού που τη συνοδεύει, να δημοσιευθεί στην Εφημερίδα της Κυβερνή- 
σεως. 

Βέροια, 8 Ιανουάριου 1986 

Ο Νομάρχης. 

ΝΙΚΟΣ ΣΧΟΙΝΑΣ 

Αριθ. 81735 (2) 

Κατηγοριοποίηση, καθορισμός ορίων και αρτιότητας οικισμού «Κοκκι¬ 
νόχωμα» Επαρχίας Καβάλας Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
' Εχοντας υπόψη: 

1) Το από 24.4.85 Π. Δ/γμα (ΦΕΚ 181Δ/3.5.85 ) περί τρόπου 
καθορισμού ορίων οικισμών της χώρας μέχρι 2.000 κατοίκους, κατη¬ 
γορίες αυτών και καθορισμού όρων και περιορισμών δόμησής τους». 

2) Την απογραφή οικισμών και πληθυσμού του Ν. Καβάλας έτους 
1981 της Ε.Σ.Ϊ.Ε. 

3) Τη μελέτη «Α' φάση σχεδιααμού ανοικτών πόλεων» που εκπονή¬ 
θηκε από ομάδα μελετητών και έκανε προτάσεις για την οριοθέτηση, 
κατηγοριοποίηση, τους ειδικούς όρους δόμησης (δελτία αρχιτεκτονι¬ 
κής αναγνώρισης) κ.λ.π. των οικισμών του Ν. καβάλας σύμφωνα με 
προδιαγραφές του Τ.ΧΟΠ. 

4) Την υπ’ αριθμ. 46/19.7.1985 απόφαση του Κοινοτικού Συμβ. 
Κοκ/χώματος. 

5) Τις υπ’ αριθμ. 6/249/16.10.1985 και 1/330/27.11.1985 
γνωμοδοτήσεις του Συμβουλίου ΧΟΠ Ν. Καβάλας, αποφασίζουμε: 

1. Την κατηγοριοποίηση του οικισμού «Κοκκινόχωμα» όπως παρα¬ 
κάτω: 

— θέση στο χώρο: (Α3) Ούτε: περιαστικός, παραλιακός, τουριστι¬ 
κός. 

— Βαθμός προστασίας: (Β3) Αδιάφορος. 

— Δυναμικότητα: (Γ2) Στάσιμος. 

— Βαθμός διασποράς: (Δ1) Συνεκτικός. 

— Μέγεθος: (Ε3) Μεγάλος. 

2. Καθορίζουμε τα όρια του οικισμού «Κοκκινοχώματος» όπως 
αυτά φαίνονται στο θεωρημένο από την Προϊσταμένη του ΤΠ και ΠΕ 


Ν. καβάλας διάγραμμα του οικισμού σε κλίμακα 1:5000 που συνο¬ 
δεύει την απόφαση. 

3. Καθορίζουμε την αρτιότητα των οικοπέδων που περιλαμβάνο¬ 
νται στα όρια του οικισμού Κοκκινοχώματος σε 800 τ.μ. 

Ειδικά για το τμήμα του οικισμού με εγκεκριμένο σχέδιο η αρτιό¬ 
τητα καθορίζεται σε 300 τ.μ. 

Οικόπεδα που ήταν άρτια και οικοδομήσιμα κατά κανόνα ή κατά 
παρέκκλιση με προγενέστερες διατάξεις που ίσχυαν για την περιοχή 
εξακολουθούν να είναι άρτια και οικοδομήσιμα. 

4. Κατά παρέκκλιση εντός του ορίου του οικισμού θεωρούνται άρ¬ 
τια τα οικόπεδα με όποιο εμβαδόν είχαν στις 3.5.1985 ημέρα δημο¬ 
σίευσης του από 24.4.85 Π. Δ/τος. 

5. Κατά τη δόμηση πρέπει να εξασφαλίζεται οπωσδήποτε η συνέ¬ 
χεια των υφιστάμενων ή εγκεκριμένων δρόμων του οικισμού κατά την 
κρίση της Υπηρεσίας. 

6. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Π και Π.Ε. Ν. Καβάλας ώστε να εξασφαλίζε¬ 
ται η συνέχεια των υπαρχόντων Κοινόχρηστων χώρων και η δημιουρ¬ 
γία νέων σύμφωνα με τα οριζόμενα στην παρ. 1 του άρθρου 6 του 
από 24.4.85 Π. Δ/τος. 

7. Τα κτίρια στο τμήμα 3-Β του Εθνικού δρόμου πρέπει να τοποθε¬ 
τούνται σε απόσταση 40 μ.εκατέρωθεν του άξονα του δρόμου και μόνο 
για τα τμήματα της επέκτασης. 

8. Κατά τα λοιπά ισχύει το από 24.4.85 Π. Δ/γμα. 

Η απόφαση αυτή με το διάγραμμα που τη συνοδεύει, να δημοσιευ- 
θεί στην Εφημερίδα της Κυβερνήσεως. 

Καβάλα, 21 Ιανουάριου 1986 

Ο Νομάρχης 
Γ. ΜΠΕΛΤΣΙΟΣ 






Υπουργείο Χωροταξίας Οικισμού και Περιβάλλοντος 

Αριθ. 1281 (3) 

Αναγκαστική απαλλοτρίωση ακινήτου για αρχαιολογικούς σκοπούς 
στην αρχαία Σικυώνα Ν. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 

' Εχοντας υπόψη: 

1. Τις διατάξεις: 

α) του Ν.Δ. 797/71 «περί αναγκαστικών απαλλοτριώσεων» σε 
συνδυασμό με τις διατάξεις του Β.Δ. 139/71 «περί της αρμοδιότητος 
των Νομαρχών πρός κήρυξιν αναγκαστικών απαλλοτριώσεων», και 

β) του άρθρου 1 του Νόμου ΒΡΞΖ/1893 «Περί αναγκαστικής 
απαλλοτρίωσης ακινήτων για συντήρηση ή ανεύρεση αρχαιοτήτων». 

2. Το Φ 74/61069/24.12.85 έγγραφο του Υπουργείου Πολιτι¬ 
σμού, με το οποίο προτείνεται η κήρυξη αναγκαστικής απαλλοτρίωσης 
ακινήτου στην Αρχαία Σικυώνα για λόγους προστασίας του αρχ/κού 
χώρου αρχαίας Σικυώνας, καθώς και το αντίγραφο αποσπάσματος 
από τη 16/15.5.84 Πράξη του Κεντρικού Αρχαιολογικού Συμβου¬ 
λίου στην οποία αναφέρονται οι λόγοι που καθιστούν αναγκαία αυτή 
την απαλλοτρίωση, αποφασίζουμε: 


Κηρύσσουμε την αναγκαστική απαλλοτρίωση για λόγους δημόσιας 
ωφέλειας ενός ακινήτου εμβαδού 8871,26 Μ2 που βρίσκεται στη 
θέση «Άνω Κοκκινιά» Αρχαίας Σικυώνας, ειδικότερα για λόγους προ¬ 
στασίας του αρχ/κού χώρου αρχαίας Σικυώνας του αρχαίου θεάτρου 
Ακρόπολης Σταδίου και του Γυμνασίου και το οποίο φαίνεται με τα 
στοιχεία Α, Β, Γ, Δ, Ε,Ζ, Η, Θ, I, Κ, Λ, Μ, Ν, Α στο κτηματολογικό 
διάγραμμα και τον επ’ αυτού κτηματολογικό πίνακα της Μ. Μαθέα 
θεωρημένο στις 24.4.85 από το Δ/ντή Αποτυπώσεων και Συντηρή- 
αεως Κτιρίων του ΤΑΠΑ. Στο ακίνητο αυτό προβάλλει δικαιώματα 
κυριότητας ο Γεώργιος Καλπαξής. 

Η απαλλοτρίωση κηρύσσεται υπέρ του Δημοσίου και με δαπάνη 
του Ταμείου Αρχαιολογικών Πόρων και Απαλλοτριώσεων. 

Η απόφαση αυτή να δημοσιευθεί στην Εφημερίδα της Κυβερ- 
νήαεως. 

Κόρινθος, 28 Ιανουάριου 1986 
Ο Νομάρχης 

ΑΝΆΣΤ. ΣΤΑΥΡΟΠΟΥΛΟΣ 



ΥΠΟΥΡΓΕΙΟ ΠΟΛΙΤΙΣΜΟΥ * ΕΠΙΣΤΗΜΩΝ 

ΖΧΕΛΙΑΖΤΚΚΕ 

Ν. ΒΛΑΧΟΙ 

■ 

Κ ΤΗ Μ ΑΤΟ ΛΟΓΙΚΟ ΔΙΑΓΡΑΜΜΑ 

